·Komisijas Deleģētā regula (ES) 2019/1012 (2019. gada 12. marts), ar ko Eiropas Parlamenta un Padomes Regulu (ES) 2017/625 papildina, atkāpjoties no noteikumiem par kontroles punktu nozīmēšanu un no minimālajām prasībām, kas izvirzītas robežkontroles punktiem . Šis akts stājās spēkā 2019. gada 11. jūlijā, un to piemēro no 2019. gada 14. decembra.

·Komisijas Deleģētā regula (ES) 2019/625 (2019. gada 4. marts), ar ko attiecībā uz prasībām par lietošanai pārtikā paredzētu noteiktu dzīvnieku un preču sūtījumu ievešanu Savienībā papildina Eiropas Parlamenta un Padomes Regulu (ES) 2017/625 . Šis akts stājās spēkā 2019. gada 6. jūnijā, un to piemēro no 2019. gada 14. decembra. Taču 12. pantā un 14. panta 1. un 2. punktā noteikto prasību piemērošana uzsākta 2021. gada 21. aprīlī.

·Komisijas Deleģētā regula (ES) 2019/624 (2019. gada 8. februāris), ar ko paredz konkrētus noteikumus par oficiālo kontroļu veikšanu attiecībā uz gaļas ražošanu un dzīvu gliemeņu ražošanas un pārvietošanas teritorijām saskaņā ar Eiropas Parlamenta un Padomes Regulu (ES) 2017/625 . Šis akts stājās spēkā 2019. gada 6. jūnijā, un to piemēro no 2019. gada 14. decembra.

·Komisijas Deleģētā regula (ES) 2019/478 (2019. gada 14. janvāris), ar ko Eiropas Parlamenta un Padomes Regulu (ES) 2017/625 groza attiecībā uz to sūtījumu kategorijām, kam piemēro oficiālās kontroles robežkontroles punktos . Šis akts stājās spēkā 2019. gada 14. aprīlī, un to piemēro no 2019. gada 14. decembra.

·Komisijas Deleģētā regula (ES) 2018/631 (2018. gada 7. februāris), ar ko papildina Eiropas Parlamenta un Padomes Regulu (ES) 2017/625, izveidojot Eiropas Savienības references laboratorijas augiem kaitīgo organismu jomā . Šis akts stājās spēkā 2018. gada 15. maijā, un to piemēro no tā paša datuma.

Regula (ES) 2017/625 ir pamata tiesību akts, kas regulē oficiālo kontroļu veikšanu, lai pārbaudītu Savienības lauksaimniecības un pārtikas ķēdes noteikumu ievērošanu, tai skaitā situācijās, kad šie noteikumi attiecas uz dzīvniekiem un precēm, ko ieved Savienībā no trešām valstīm. Ar to atcēla un aizstāja Regulu (EK) Nr. 882/2004 par oficiālajām kontrolēm un citus tiesību aktus, ar ko iepriekš regulēja oficiālās kontroles un izpildes darbības Savienības lauksaimniecības un pārtikas ķēdes ietvaros, tai skaitā Padomes Direktīvu 97/78/EK un Regulu (EK) 854/2004. Regulas (ES) 2017/625 mērķis ir izveidot vienotu un saskaņotu tiesisko regulējumu oficiālo kontroļu organizēšanai.

Regulu (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem pieņēma 2017. gada 15. martā, un tā stājās spēkā 2017. gada 27. aprīlī. To piemēro no 2019. gada 14. decembra, izņemot gadījumus, kas paredzēti tās 167. panta 2. un 4. punktā.

·Komisijas Deleģētā regula (ES) 2019/1602 (2019. gada 23. aprīlis), ar ko attiecībā uz vienoto sanitāro ievešanas dokumentu, ko pievieno dzīvnieku un preču sūtījumiem līdz to galamērķim, papildina Eiropas Parlamenta un Padomes Regulu (ES) 2017/625 . Šis akts stājās spēkā 2019. gada 20. oktobrī, un to piemēro no 2019. gada 14. decembra. Taču atsevišķus noteikumus katrā dalībvalstī piemēro no dienas, kad attiecīgajā dalībvalstī sāk darboties Regulas (ES) Nr. 952/2013 6. panta 1. punktā minētās muitas elektroniskās datu apstrādes metodes, vai arī no 2023. gada 1. marta — atkarībā no tā, kurš datums ir agrāk.

·Komisijas Deleģētā regula (ES) 2019/1666 (2019. gada 24. jūnijs), ar ko Eiropas Parlamenta un Padomes Regulu (ES) 2017/625 papildina saistībā ar nosacījumiem attiecībā uz noteiktu dzīvnieku un preču sūtījumu transportēšanas un atvešanas pārraudzību no atvešanas robežkontroles punkta līdz uzņēmumam galamērķa vietā Savienībā . Šis akts stājās spēkā 2019. gada 24. oktobrī, un to piemēro no 2019. gada 14. decembra.

·Komisijas Deleģētā regula (ES) 2019/2074 (2019. gada 23. septembris), ar ko, paredzot noteikumus par konkrētām oficiālām kontrolēm attiecībā uz noteiktu dzīvnieku un preču sūtījumiem, kuru izcelsme ir Savienībā un kuri tiek nosūtīti atpakaļ uz Savienību pēc tam, kad trešā valsts tos liegusi ievest savā teritorijā, papildina Eiropas Parlamenta un Padomes Regulu (ES) 2017/625 . Šis akts stājās spēkā 2019. gada 26. decembrī, un to piemēro no 2019. gada 14. decembra.

·Komisijas Deleģētā regula (ES) 2019/2122 (2019. gada 10. oktobris), ar ko attiecībā uz atbrīvojumu no oficiālajām kontrolēm robežkontroles punktos noteiktu kategoriju dzīvniekiem un precēm, konkrētām kontrolēm pasažieru personīgajai bagāžai un nelieliem tādu preču sūtījumiem fiziskām personām, kurus nav paredzēts laist tirgū, papildina Eiropas Parlamenta un Padomes Regulu (ES) 2017/625, kā arī groza Komisijas Regulu (ES) Nr. 142/2011 . Šī regula stājās spēkā 2020. gada 1. janvārī, un to piemēro no 2019. gada 14. decembra.

·Komisijas Deleģētā regula (ES) 2019/2123 (2019. gada 10. oktobris), ar ko attiecībā uz noteikumiem par to, kādos gadījumos un ar kādiem nosacījumiem identitātes un fiziskās kontrolpārbaudes noteiktām precēm var veikt kontrolpunktos un dokumentu kontrolpārbaudes – attālināti no robežkontroles punktiem, papildina Eiropas Parlamenta un Padomes Regulu (ES) 2017/625 . Šis akts stājās spēkā 2020. gada 1. janvārī, un to piemēro no 2019. gada 14. decembra.

·Komisijas Deleģētā regula (ES) 2019/2124 (2019. gada 10. oktobris), ar ko attiecībā uz noteikumiem par tādu dzīvnieku un preču sūtījumu oficiālajām kontrolēm, kas ir tranzītā, pārkrauti un tālākā transportēšanā caur Savienību, papildina Eiropas Parlamenta un Padomes Regulu (ES) 2017/625 un groza Komisijas Regulu (EK) Nr. 798/2008, (EK) Nr. 1251/2008, (EK) Nr. 119/2009, (ES) Nr. 206/2010, (ES) Nr. 605/2010, (ES) Nr. 142/2011, (ES) Nr. 28/2012, Komisijas Īstenošanas regulu (ES) 2016/759 un Komisijas Lēmumu 2007/777/EK . Šis akts stājās spēkā 2020. gada 1. janvārī, un to piemēro no 2019. gada 14. decembra.

·Komisijas Deleģētā regula (ES) 2019/2125 (2019. gada 10. oktobris), ar ko attiecībā uz noteikumiem, kas reglamentē konkrētu oficiālo kontroļu veikšanu koksnes iepakojamam materiālam, konkrētu sūtījumu paziņošanu un pasākumiem, kas jāveic neatbilstību gadījumā, papildina Eiropas Parlamenta un Padomes Regulu (ES) 2017/625 . Šis akts stājās spēkā 2020. gada 1. janvārī, un to piemēro no 2019. gada 14. decembra.

·Komisijas Deleģētā regula (ES) 2019/2126 (2019. gada 10. oktobris), ar ko Eiropas Parlamenta un Padomes Regulu (ES) 2017/625 papildina attiecībā uz noteikumiem par konkrētām oficiālajām kontrolēm, ko veic noteiktu kategoriju dzīvniekiem un precēm, par pasākumiem, kas jāveic pēc šādām kontrolēm, un par noteiktu kategoriju dzīvniekiem un precēm, ko atbrīvo no oficiālajām kontrolēm robežkontroles punktos . Šis akts stājās spēkā 2020. gada 1. janvārī, un to piemēro no 2019. gada 14. decembra.

·Komisijas Deleģētā Regula (ES) 2019/2127 (2019. gada 10. oktobris), ar ko attiecībā uz konkrētu Padomes Direktīvas 91/496/EEK, Direktīvas 97/78/EK un Direktīvas 2000/29/EK noteikumu piemērošanas datumu groza Eiropas Parlamenta un Padomes Regulu (ES) 2017/625 . Šis akts stājās spēkā 2020. gada 1. janvārī, un to piemēro no 2019. gada 14. decembra.

·Komisijas Deleģētā regula (ES) 2020/2190 (2020. gada 29. oktobris), ar ko attiecībā uz oficiālajām kontrolēm robežkontroles punktā, no kura preces izved no Savienības, un dažiem noteikumiem par tranzītu un pārkraušanu groza Deleģēto regulu (ES) 2019/2124 Šis akts stājās spēkā 2021. gada 12. janvārī, un to piemēro no 2021. gada 1. janvāra.

·Komisijas Deleģētā regula (ES) 2021/573 (2021. gada 1. februāris), ar ko attiecībā uz importa nosacījumiem, kuri attiecas uz dzīviem gliemežiem, kombinētiem produktiem un apvalkiem, ko laiž tirgū lietošanai pārtikā, groza Deleģēto regulu (ES) 2019/625. Šis akts stājās spēkā 2021. gada 28. aprīlī, un to piemēro no tā paša datuma. Taču atsevišķas normas ir piemērojamas no 2021. gada 21. aprīļa.

·Komisijas Deleģētā regula (ES) 2021/630 (2021. gada 16. februāris), ar ko attiecībā uz noteiktu kategoriju precēm, kuras atbrīvotas no oficiālajām kontrolēm robežkontroles punktos, papildina Eiropas Parlamenta un Padomes Regulu (ES) 2017/625 un groza Komisijas Lēmumu 2007/275/EK. Šis akts stājās spēkā 2021. gada 9. maijā, un to piemēro no 2021. gada 21. aprīļa.

·Komisijas Deleģētā regula (ES) 2021/..., ar ko papildina Eiropas Parlamenta un Padomes Regulu (ES) 2017/625, nosakot, kādos gadījumos un ar kādiem nosacījumiem kompetentās iestādes drīkst nozīmēt oficiālās laboratorijas, kas neatbilst nosacījumiem attiecībā uz visām metodēm, kuras tās izmanto oficiālajām kontrolēm vai citām oficiālajām darbībām (C(2021) 3285). Šis akts tika pieņemts 2021. gada 17. maijā.

Komisija ir paziņojusi katru no iepriekš minētajiem deleģētajiem aktiem Eiropas Parlamentam un Padomei saskaņā ar Regulas (ES) 2017/625 144. panta 5. punktu. Ne Eiropas Parlaments, ne Padome nav pagarinājusi Regulas (ES) 2017/625 144. panta 6. punktā minēto laikposmu iebildumu izteikšanai attiecībā uz nevienu no šiem aktiem. Tāpat arī ne Eiropas Parlaments, ne Padome nav izteikusi iebildumus pret nevienu no šiem aktiem saskaņā ar Regulas (ES) 2017/625 144. panta 6. punktu.

Komisija līdz šim ir izmantojusi 17 no 26 pilnvarojumiem saskaņā ar Regulas (ES) 2017/625 144. panta 2. punktu, kas līdz ar to iekļauti šajā ziņojumā. No 17 izmantotajiem pilnvarojumiem četri ir izmantoti daļēji. Dažas no šīm deleģētajām pilnvarām tika apkopotas vienā deleģētajā aktā, kur noteikumi ir savstarpēji saistīti, saskaņā ar Iestāžu nolīguma starp Eiropas Parlamentu, Eiropas Savienības Padomi un Eiropas Komisiju par labāku likumdošanas procesu V sadaļas 31. punktu.





3.2. PĀRSKATA PERIODĀ NEIZMANTOTIE PILNVAROJUMI

Daži Regulā (ES) 2017/625 paredzētie pilnvarojumi pārskata periodā nav izmantoti tālāk izklāstīto iemeslu dēļ.

·21. panta 8. punkts

Komisija pastāvīgi vērtē nepieciešamību papildus Regulas (ES) 2017/625 vispārīgajām prasībām pieņemt konkrētus noteikumus par oficiālajām kontrolēm, lai panāktu prasību ievērošanu un novērstu potenciāli atšķirīgu praksi dalībvalstīs. Konkrēti, Komisija ir konstatējusi nepieciešamību, kuru vēl aktuālāku padara nesenie incidenti Vidusjūrā, izmantot 21. panta 8. punkta a) un c) apakšpunktu, lai noteiktu konkrētas prasības oficiālo kontroļu veikšanai nolūkā reaģēt uz riskiem, kas saistīti ar dzīvnieku pārvadāšanas kuģiem, kā arī noteikumus dzīvnieku labturības prasību izpildes pārbaudīšanai izvešanas punktos. Paredzams, ka šis akts tiks pieņemts 2022. gadā. Turklāt saskaņā ar stratēģiju “No lauka līdz galdam” līdz 2023. gadam plānots pārskatīt ES dzīvnieku labturības tiesību aktus, un šajā sakarā šobrīd tiek vērtētas 21. panta 8. punkta turpmākās izmantošanas iespējas. Piemēram, nepieciešamības gadījumā jaunus noteikumus par kaķu un suņu labturību transportēšanas laikā vēlāk varētu papildināt ar konkrētām oficiālo kontroļu prasībām saskaņā ar 21. panta 8. punkta a) apakšpunktu. Tāpat arī, piemēram, lai palīdzētu novērst kucēnu nelikumīgu tirdzniecību, saskaņā ar 21. panta 8. punkta d) apakšpunktu varētu noteikt konkrētus kritērijus Regulas (ES) 2017/625 102. līdz 108. pantā paredzētā administratīvās palīdzības mehānisma aktivizēšanai. Taču vēl nav pieņemts šāds lēmums par turpmāku 21. panta 8. punktā paredzētā pilnvarojuma izmantošanu.